b'\n_START_ARTICLE_\nMagadan\n_START_PARAGRAPH_\nMagadan (ruski: \xd0\x9c\xd0\xb0\xd0\xb3\xd0\xb0\xd0\xb4\xd0\xb0\xcc\x81\xd0\xbd) je grad u Magadanskoj oblasti u Rusiji. Glavni je grad re\xc4\x8dene oblasti. Nalazi se na 59\xc2\xb033\xe2\x80\xb2N, 150\xc2\xb048\xe2\x80\xb2E._NEWLINE_Broj stanovnika: 152.000 (1989)._NEWLINE_Naselje je osnovano 1929. godine, a 1939. je dobilo status grada. Od 1953. je sjedi\xc5\xa1te oblasti._NEWLINE_Luka je u Nagajevskom zaljevu, na obalama Ohotskog mora. Plovna je odnosno nije zale\xc4\x91ena u razdoblju od svibnja do prosinca._NEWLINE_Kraj grada je i velika zra\xc4\x8dna luka._NEWLINE_Autocesta vodi od Magadana do zlatonosne regije na gornjoj rijeci Kolimi. Ova cesta je znana i kao "Cesta kostiju", jer su brojni ka\xc5\xbenjenici ovdje umrli za vrijeme izgradnje te ceste._NEWLINE_Za vrijeme Staljina, Magadan je bio glavno tranzitno sredi\xc5\xa1te za ka\xc5\xbenjenike poslane u radne logore. Operacije Dal\'stroia, odnosno ogromnog i prisilnoradnog rudarskog koncerna, su bile glavni gospodarski potporanj ovog grad desetlje\xc4\x87ima u doba SSSR-a._NEWLINE_Prometno je Magadan vrlo izoliran. Postoji jedna cesta koja vodi u i iz grada, a najbli\xc5\xbei grad je Jakutsk, 2200 km udaljen cestom koja je samo polovi\xc4\x8dno._NEWLINE_U Magadanu je velika katedrala u izgradnje i veliki spomenik "Lice tuge", u sje\xc4\x87anje na Staljinove \xc5\xbertve._NEWLINE_Magadan je jedini dana\xc5\xa1nji ruski grad koji ima isto ime kao grad spomenut u Bibliji (Matej 15:39)._NEWLINE_Vremenska zona: Moskovsko vrijeme + 8'